จังหวัดของประเทศเกาหลีใต้

เขตการปกครองระดับจังหวัด เป็นเขตการปกครองระดับแรกสุดของประเทศเกาหลีใต้ แบ่งออกเป็น 5 ประเภท ได้แก่ จังหวัด จังหวัดปกครองตนเองพิเศษ นครพิเศษ นครปกครองตนเองพิเศษ และมหานคร

ประเภท 
 จังหวัด (โท, , ) มีทั้งหมด 8 จังหวัด ได้แก่ จังหวัดชุงช็องเหนือ จังหวัดชุงช็องใต้ จังหวัดคังว็อน จังหวัดคย็องกี จังหวัดคย็องซังเหนือ จังหวัดคย็องซังใต้ จังหวัดช็อลลาเหนือ และจังหวัดช็อลลาใต้

 จังหวัดปกครองตนเองพิเศษ (ทึกบย็อลจาชี-โด, , ) เป็นจังหวัดที่มีอิสระในการปกครองตนเองในด้านเศรษฐกิจ และให้อำนาจในการบริหารจังหวัดมากขึ้น ซึ่งจังหวัดเชจู เป็นจังหวัดปกครองตนเองพิเศษเพียงจังหวัดเดียว

 มหานคร (ควังย็อก-ซี, , ) เป็นเมืองเอกที่ไม่ได้เป็นส่วนหนึ่งของจังหวัด มีความคงอยู่แบบเป็นเอกเทศและมีระบบการปกครองตนเอง โดยอาจเปรียบเทียบกับนครปกครองโดยตรงของประเทศจีน หรือเทศมณฑลมหานครของประเทศอังกฤษ ประเทศเกาหลีใต้มีมหานคร 6 แห่ง และมีสถานะเทียบเท่าจังหวัด โดยก่อนปี ค.ศ. 1995 จะเรียกว่า "นครควบคุมโดยตรง" (, )

 นครพิเศษ (ทึกบย็อล-ชี, , ) มีเพียงแห่งเดียว คือ โซล เคยได้รับการจัดตั้งเป็น "นครอิสระพิเศษ" (; ) โดยแยกการปกครองออกมาจากจังหวัดคย็องกี เมื่อวันที่ 15 สิงหาคม ค.ศ. 1946 และเปลี่ยนสถานะเป็น "นครพิเศษ" เมื่อวันที่ 15 สิงหาคม ค.ศ. 1949

 นครปกครองตนเองพิเศษ (ทึกบย็อลจาชี-ชี, , ) มีเพียงแห่งเดียว คือ นครเซจง

ผู้บริหารสูงสุดของจังหวัด คือ ผู้ว่าการจังหวัด ส่วนของนครพิเศษและมหานครจะเป็น นายกเทศมนตรี ซึ่งทั้งผู้ว่าการจังหวัดและนายกเทศมนตรีจะได้รับการเลือกตั้งในทุก ๆ สี่ปี

รายชื่อเขตการปกครองระดับจังหวัด

จังหวัดและจังหวัดปกครองตนเองพิเศษ

มหานคร นครพิเศษ และนครปกครองตนเองพิเศษ

จังหวัดอ้างสิทธิ์ 
ประเทศเกาหลีใต้อ้างสิทธิ์จังหวัด 5 จังหวัดที่อยู่ในพื้นที่ของประเทศเกาหลีเหนือ จังหวัดอ้างสิทธิ์เหล่านี้บริหารจัดการโดยคณะกรรมการ 5 จังหวัดภาคเหนือเกาหลี () โดยจังหวัดทั้งห้านี้ยึดอาณาเขตในสมัยที่ญี่ปุ่นปกครองเกาหลี และแตกต่างจากจังหวัดของประเทศเกาหลีเหนือในปัจจุบัน

ดูเพิ่ม 
 เขตการปกครองของประเทศเกาหลีใต้

อ้างอิง 

ประเทศเกาหลีใต้